ຄົບຮອບ 66 ປີ ​ແຫ່ງ​ການ​ຖິ້ມ​ລະ​ເບີດ​ປະລະມະນູ ​ໃສ່​ເມືອງ​ນາ​ກາ​ຊາ​ກິ
ປະຊາຊົນ​ປະມານ 6 ພັນ​ຄົນ ​ຮວມທັງນັກ​ການ​ທູດ​ຈາກ 44 ປະ​ເທດ ​ໄດ້​ໄປ​ເຕົ້າ​ໂຮມ​ກັນ​ຢູ່​ ໃນ​ສວນສາທາລະນະ​ສັນຕິພາບ ໃນເມືອງ​ນາ​ກາ​ຊາ​ກິ.
ບັນດາຜູ້ນໍາຂອງຍີ່ປຸ່ນໄດ້ຮຽກຮ້ອງໃຫ້ຫັນປ່ຽນໂດຍໄວຈາກການໃຊ້ພະລັງນີວເຄລຍໄປໃຊ້ ພະລັງງານແນວອື່ນ ໃນພິທີອັນເຄັ່ງຂຶມທີ່ຈັດຂຶ້ນໃນວັນອັງຄານມື້ນີ້ ເພື່ອເປັນຂີດໝາຍຄົບ ຮອບ 66 ປີແຫ່ງການຖິ້ມລະເບີດປະລະມະນູໃສ່ເມືອງນາກາຊາກິ ປະຊາຊົນປະມານ 6 ພັນຄົນ ຮວມທັງນັກການທູດຈາກ 44 ປະເທດໄດ້ໄປເຕົ້າໂຮມກັນຢູ່ ໃນສວນສາທາລະນະ Peace ຫລືສັນຕິພາບ ໃນເມືອງນາກາຊາກິ ເພື່ອຮ່ວມໃນພິທີ ຊຶ່ງ ໄດ້ມີການຕີລະຄັງຂຶ້ນໃນເວລາທີ່ກົງກັນກັບເວລາທີ່ລະເບີກປະລະມະນູຕົກລົງໃສ່ເມືອງດັ່ງ ກ່າວເມື່ອ 66 ປີຜ່ານມາແລ້ວນັ້ນ ພິທີດັ່ງກ່າວແມ່ນຮວມທັງການພາວະນາໄຫວ້ວອນ ແລະການອ່ານຊື່ພວກຄົນທີ່ລອດຊີວິດຈາກລະເບີດດັ່ງກ່າວແຕ່ໄດ້ເສຍຊີວິດໄປໃນຮອບປີ ຜ່ານມາ ທ່ານ Tomihisa Taue ເຈົ້າຄອງກໍາແພງເມືອງນາກາຊາກິ ໄດ້ຮຽກຮ້ອງໃນຖ້ອຍຖະ ແຫລງຢ່າງເປັນທາງການຂອງທ່ານ ໃຫ້ຍີ່ປຸ່ນຊອກຫາແຫລ່ງພະລັງງານທີ່ໝຸນໃຊ້ຄືນ ໃໝ່ໄດ້ ເພື່ອເອົາມາໃຊ້ແທນພະລັງນີວເຄລຍນັ້ນ ແລະກ່າວຕື່ມວ່າ ມັນເຖິງເວລາແລ້ວ ທີ່ປະຊາຊົນຍີ່ປຸ່ນຈະຕ້ອງອະພິປາຍກັນກ່ຽວກັບວ່າ ພວກເຂົາເຈົ້າຢາກດໍາລົງຊີວິດຢູ່ໃນ ສັງຄົມແບບໃດ ໃນຄໍາຖະແຫລງຂອງທ່ານນັ້ນ ນາຍົກລັດຖະມົນຕີ ນາໂອໂຕ ກັນ ໄດ້ສະແດງຄວາມ ເສຍໃຈຢ່າງເລິກເຊິ່ງນໍາຄວາມລົ້ມແຫລວຂອງນະໂຍ ບາຍພະລັງນີວເຄລຍທີ່ໃຊ້ກັນຢູ່ ໃນປັດຈຸບັນນີ້ ທີ່ບໍ່ສາມາດປົກປ້ອງປະຊາຊົນຈາກອຸບັດເຫດທີ່ເກີດຂຶ້ນຢູ່ໂຮງໄຟຟ້າ ນີວເຄລຍ Fukushima ນັ້ນ ທ່ານ ກັນ ກໍໄດ້ເຫັນພ້ອມນໍາທີ່ວ່າ ຍີ່ປຸ່ນຈະຕ້ອງຫັນ ປ່ຽນຈາກການກາງຕໍ່ອາໄສພະລັງນີວເຄລຍນັ້ນ